**ОДОБРЯВАМ: …………………..**

**Д-Р ГЕОРГИ ТАХОВ**

**МИНИСТЪР НА ЗЕМЕДЕЛИЕТО И ХРАНИТЕ**

**П Р О Т О К О Л**

**№ 1 - 5**

Днес, 17.06.2025 г. в 14.00 часа, на основание Заповед № РД-07-16-1/16.06.2025 г. на Директора на ОД “Земеделие” гр. Ямбол и чл. 56м от ППЗСПЗЗ в сградата на Областна дирекция “Земеделие” гр. Ямбол, комисия в състав:

**Председател:** Пенка Михайлова-Трифонова - Гл. директор на ГД “Аграрно развитие” в ОД “Земеделие” гр. Ямбол

**Секретар:** Анна Кънева **-** гл. експерт ГД “Аграрно развитие” в ОД “Земеделие” гр. Ямбол

**Членове:** Елена Колева - гл. юрисконсулт Д „АПФСДЧР” в ОД „Земеделие” гр. Ямбол,

се събра във връзка с провеждане на Общ търг с тайно наддаване по реда на чл. 27, ал. 8 от ЗСПЗЗ, за имот частна държавна собственост /незаети със сгради и съоръжения или прилежащи площи към тях на организации по § 12 и § 29 от ПРЗ на ЗСПЗЗ/, негодни за земеделско ползване и неподлежащи на възстановяване на основание Заповед № РД-07-16 / 09.05.2025 г. на Директора на ОД “Земеделие” гр. Ямбол, публикувана в сайта на вестник “Alo.bg” на 13.05.2025 г. /рубрика, съобщения - покани - обява № 10289602/, на интернет страницата на дирекцията и Министерство на земеделието и храните.

В срока до 12.06.2025 г. /включително/, определен със заповедта са постъпили 2 /два/ броя пликове с вх. № 1 до вх. № 2 от регистъра на ОД ,,Земеделие” Ямбол за провеждане на търгове по реда на чл. 27, ал. 8 от ЗСПЗЗ.

Комисията разгледа постъпилите заявления за участие в обявения Общ търг, по реда на постъпването и регистрирането им по входящ ред в регистъра на ОД „Земеделие” Ямбол.

След отваряне на пликовете с постъпилите заявления за участие в обявения Общ търг с тайно наддаване, за продажбата на имоти частна държавна собственост, негодни за земеделско ползване и неподлежащи на възстановяване, комисията

**К О Н С Т А Т И Р А :**

**1.** В плик с вх. № 1, подаден и вписан в 12.49 часа на 04.06.2025 г. в регистъра на ОД “Земеделие” гр. Ямбол от **г-жа** **М.И.Г.-Й. – пълномощник на „Д.А.” ЕООД, ЕИК \*\*\*\*\*\*\*\*\*,** комисията констатира наличието на 1 брой заявление подписано от г-жа Й., 1 брой платежно нареждане от 03.06.2025 г. за внесен депозит в размер на 1 651.00 лв., пълномощно с нот. заверка от 08.01.2025 г., протокол от Общото събрание на фирмата, 2 броя декларация за обработване на личните данни, 2 броя декларация за обстоятелствата по чл. 56к, ал. 11 от ППЗСПЗЗ и извадка от търговския регистър.

Комисията установи, че внесения депозит отговаря на изискванията, съгласно Заповед № РД-07-16/09.05.2025 г. на Директора на ОД “Земеделие” гр. Ямбол и чл. 56ж и чл. 56к, ал. 3 от ППЗСПЗЗ, с което документите бяха приети за редовни.

**Предлаганата цена от кандидата за поземлен имот с идентификатор 06001.58.829 с площ 3 782 кв.м. от обект “Стопански двор” с. Бояново, общ. Елхово е в размер на 17 500.00 лв. /седемнадесет хиляди и петстотин лв./.**

**2.** В плик с вх. № 2, подаден и вписан в 12.51 часа на 04.06.2025 г. в регистъра на ОД “Земеделие” гр. Ямбол от **г-жа** **М.И.Г.-Й. – пълномощник на „Д.А.” ЕООД, ЕИК \*\*\*\*\*\*\*\*\*,** комисията констатира наличието на 1 брой заявление подписано от г-жа Й., 1 брой платежно нареждане от 03.06.2025 г. за внесен депозит в размер на 1 651.00 лв., пълномощно с нот. заверка от 08.01.2025 г., протокол от Общото събрание на фирмата, 2 броя декларация за обработване на личните данни, 2 броя декларация за обстоятелствата по чл. 56к, ал. 11 от ППЗСПЗЗ и извадка от търговския регистър.

Комисията установи, че внесения депозит отговаря на изискванията, съгласно Заповед № РД-07-16/09.05.2025 г. на Директора на ОД “Земеделие” гр. Ямбол и чл. 56ж и чл. 56к, ал. 3 от ППЗСПЗЗ, с което документите бяха приети за редовни.

**Предлаганата цена от кандидата за поземлен имот с идентификатор 06001.58.829 с площ 3 782 кв.м. от обект “Стопански двор” с. Бояново, общ. Елхово е в размер на 17 000.00 лв. /седемнадесет хиляди лв./.**

След извършената проверка на подадените в ОД “Земеделие” гр. Ямбол, 2 /два/ броя заявления по образец, съгласно чл. 56к от ППЗСПЗЗ за участие в търга и въз основа на предложенията на кандидатите, комисията

**Р Е Ш И :**

**1.** За **ПИ с идентификатор 06001.58.829 с площ 3 782 кв.м.** от обект: “Стопански двор” **с. Бояново, общ. Елхово**, при начална тръжна цена от **16 510.00 лв. /шестнадесет хиляди петстотин и десет лв./.**

**На първо място класира – „Д.А.” ЕООД,** с най-висока предложена цена **от 17 500.00 лв. /седемнадесет хиляди и петстотин лв./,** за придобиване на собственост по реда на чл. 27, ал. 8 от ЗСПЗЗ, чрез покупко – продажба за обявения имот частна - държавна собственост.

**На второ място класира** **– „А.И.БГ” ЕООД,** с предложена по - ниска цена от тази на първия заявител, а именно **17 000.00 лв. /седемнадесет хиляди лв./,** за придобиване на собственост по реда на чл. 27, ал. 8 от ЗСПЗЗ, чрез покупко – продажба за обявения имот частна - държавна собственост.

На основание **чл. 56м, ал. 2 от ППЗСПЗЗ** протоколът се обявява на информационното табло на ОД „Земеделие” гр. Ямбол и на интернет страницата на дирекцията.

В **7 - дневен срок** от обявяването му участниците в търга могат да направят **писмени възражения** до тръжната комисия.

На основание **чл. 56м, ал. 3 от ППЗСПЗЗ** протоколите заедно със заявленията, приложенията към тях и възраженията се изпращат за одобряване от министъра на земеделието и храните - гр. София.

Настоящият протокол се състави в три еднообразни екземпляра.

**Комисия:**

**Председател: / П /**

**/ Пенка Михайлова-Трифонова /**

**Секретар: / П /**

**/ Анна Кънева /**

**Членове: / П /**

**/ Елена Колева /**